# Den Europæiske Unions C 451A/8. n

| | ISSN 1977-0871 |
| --- | --- |
| Den Europæiske Unions
  Tidende | C 451A |
| | |
| Dansk udgave | Meddelelser og oplysninger | 64. årgang8. november 2021 |

ISSN 1977-0871

Den Europæiske Unions

Tidende

C 451A

Dansk udgave

Meddelelser og oplysninger

64. årgang8. november 2021

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2021/C 451 A/01 | Generalsekretariatet — Opslag af stilling som direktør (lønklasse AD 14) (jf. personalevedtægtens artikel 29, stk. 2) — COM(2021) 10409 | 1 |

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2021/C 451 A/01

Generalsekretariatet — Opslag af stilling som direktør (lønklasse AD 14) (jf. personalevedtægtens artikel 29, stk. 2) — COM(2021) 10409

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 8.11.2021 | DA | Den Europæiske Unions Tidende | CA 451/1 |
| --- | --- | --- | --- |

8.11.2021

DA

Den Europæiske Unions Tidende

CA 451/1

---

Generalsekretariatet

Opslag af stilling som direktør (lønklasse AD 14)

(jf. personalevedtægtens artikel 29, stk. 2)

COM(2021) 10409

(2021/C 451 A/01)

Hvem er vi?

Generalsekretariatet er en central tjeneste under formanden. Generalsekretariatet koordinerer sit arbejde nøje med de øvrige tjenester under formanden og centrale tjenester, som sammen med det sikrer, at institutionen fungerer godt. Efter aftale med formanden yder Generalsekretariatet også rådgivning og støtte til næstformændene, når de skal udfylde deres rolle som stedfortræder for formanden og koordinator for de kommissærgrupper og projektgrupper, som formanden har nedsat.

I Generalsekretariatet har Protokoltjenesten til opgave at tilrettelægge meget betydningsfulde personers besøg i Kommissionen, herunder undertegnelse af aftaler, organisere begivenheder og besøg både i Bruxelles og udenlands, som berører kommissærkollegiet, samt forvalte de protokollære aspekter i forbindelse med konferencer, som afholdes af Kommissionen, og formandens besøg i tredjelande og deltagelse i internationale topmøder og konferencer.

Hvad kan vi tilbyde?

En stilling som direktør — chef for Protokoltjenesten i Generalsekretariatet — med ansvar for en tjeneste med 12 ansatte.

Direktøren vil være ansvarlig for tilrettelæggelsen og en smidig afvikling af alle protokollære aktiviteter, herunder for tilrettelæggelsen og gennemførelsen af besøg og konferencer, navnlig VIP'ers indgående besøg, formandens udgående besøg og kollegiets begivenheder, samt for, at der ydes støtte til de ledende næstformænd og næstformændene efter behov. Direktøren vil også være ansvarlig for at forvalte tjenestens menneskelige og finansielle ressourcer.

Hvem søger vi? (udvælgelseskriterier)

Ansøgerne bør have:

Ledelsesfærdigheder

| — | En velorganiseret chef med god dømmekraft og evne til at motivere personalet. |
| --- | --- |

—

En velorganiseret chef med god dømmekraft og evne til at motivere personalet.

| — | Opnået gode resultater som leder og formidler med dokumenteret evne til at lede en tjeneste under højt pres i et dynamisk miljø og til at opstille og følge op på prioriteter. |
| --- | --- |

—

Opnået gode resultater som leder og formidler med dokumenteret evne til at lede en tjeneste under højt pres i et dynamisk miljø og til at opstille og følge op på prioriteter.

| — | Dokumenteret evne til at tænke strategisk med gode analytiske evner og en meget god evne til at koordinere, afveje forskellige hensyn og imod og mægle. |
| --- | --- |

—

Dokumenteret evne til at tænke strategisk med gode analytiske evner og en meget god evne til at koordinere, afveje forskellige hensyn og imod og mægle.

Særlige færdigheder og erfaringer

| — | Indgående og aktuel viden om EU's udenrigspolitiske prioriteter. |
| --- | --- |

—

Indgående og aktuel viden om EU's udenrigspolitiske prioriteter.

| — | Solide diplomatiske færdigheder og god forståelse for og kendskab til Protokoltjenestens rolle og mission. |
| --- | --- |

—

Solide diplomatiske færdigheder og god forståelse for og kendskab til Protokoltjenestens rolle og mission.

Personlige kvaliteter

| — | Gode præsentations- og formidlingsevner og en god evne til at forhandle effektivt på højt niveau med interne og eksterne interessenter. |
| --- | --- |

—

Gode præsentations- og formidlingsevner og en god evne til at forhandle effektivt på højt niveau med interne og eksterne interessenter.

| — | En fremsynet og dynamisk tilgang til nye udfordringer og en udpræget evne til at løse problemer med en stærk vilje til at opnå resultater. |
| --- | --- |

—

En fremsynet og dynamisk tilgang til nye udfordringer og en udpræget evne til at løse problemer med en stærk vilje til at opnå resultater.

Ansøgerne skal (udvælgelseskrav)

For at komme i betragtning ved udvælgelsen skal ansøgerne opfylde følgende formelle krav ved ansøgningsfristens udløb:

| — | Nationalitet: Som ansøger skal man være statsborger i en af Den Europæiske Unions medlemsstater. |
| --- | --- |

—

Nationalitet: Som ansøger skal man være statsborger i en af Den Europæiske Unions medlemsstater.

| — | Universitetsuddannelse eller eksamensbevis: Ansøgerne skal have:






  — | enten en uddannelse på universitetsniveau, der er afsluttet med et eksamensbevis, og som er normeret til mindst fire år |
| --- | --- | --- |

—

Universitetsuddannelse eller eksamensbevis: Ansøgerne skal have:

—

enten en uddannelse på universitetsniveau, der er afsluttet med et eksamensbevis, og som er normeret til mindst fire år

| — | eller en uddannelse på universitetsniveau, der er afsluttet med et eksamensbevis, og mindst et års erhvervserfaring, hvis den normerede studietid er på mindst tre år (erhvervserfaringen på et år kan ikke medregnes i den erfaring, der nedenfor kræves efter endt uddannelse). |
| --- | --- |

—

eller en uddannelse på universitetsniveau, der er afsluttet med et eksamensbevis, og mindst et års erhvervserfaring, hvis den normerede studietid er på mindst tre år (erhvervserfaringen på et år kan ikke medregnes i den erfaring, der nedenfor kræves efter endt uddannelse).

| — | Erhvervserfaring: Ansøgerne skal have mindst 15 års erhvervserfaring (1) efter endt uddannelse på et niveau, som ovennævnte kvalifikationer giver adgang til. Mindst fem år af denne erhvervserfaring skal være på et område, der er relevant for stillingen. |
| --- | --- |

—

Erhvervserfaring: Ansøgerne skal have mindst 15 års erhvervserfaring (1) efter endt uddannelse på et niveau, som ovennævnte kvalifikationer giver adgang til. Mindst fem år af denne erhvervserfaring skal være på et område, der er relevant for stillingen.

| — | Ledelseserfaring: Mindst fem år af erhvervserfaringen efter endt uddannelse skal være erhvervet fra en rådgivningsfunktion på højt niveau (2). |
| --- | --- |

—

Ledelseserfaring: Mindst fem år af erhvervserfaringen efter endt uddannelse skal være erhvervet fra en rådgivningsfunktion på højt niveau (2).

| — | Sprog: Ansøgere skal have et indgående kendskab til et af de officielle sprog i Den Europæiske Union (3) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne verificere, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog. |
| --- | --- |

—

Sprog: Ansøgere skal have et indgående kendskab til et af de officielle sprog i Den Europæiske Union (3) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne verificere, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog.

| — | Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a) (4). |
| --- | --- |

—

Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a) (4).

Udvælgelse og udnævnelse

Udvælgelsen og udnævnelsen foregår efter Europa-Kommissionens udvælgelses- og ansættelsesprocedurer (se: dokument om politik for højtstående embedsmænd (5))

Europa-Kommissionen nedsætter som en del af denne udvælgelsesprocedure et udvælgelsespanel. Dette panel gennemgår alle ansøgningerne, gennemfører en indledende kontrol af adgangsbetingelserne og udvælger de ansøgere, der har den bedst egnede profil set i forhold til de ovennævnte udvælgelseskriterier, og som kan indkaldes til samtale med udvælgelsespanelet.

Efter samtalerne udfærdiger udvælgelsespanelet en liste over de ansøgere, der går videre til en uddybende samtale med Europa-Kommissionens Rådgivende Udvalg for Udnævnelser (»udvalget«). Udvalget afgør under hensyntagen til udvælgelsespanelets konklusioner, hvilke ansøgere der indkaldes til en samtale.

Ansøgere, der indkaldes til en samtale med udvalget, vil skulle deltage i et assessmentcenter for ledere af en dags varighed ledet af eksterne rekrutteringskonsulenter. På grundlag af samtalen og rapporten fra assessmentcentret udfærdiger udvalget en liste over de ansøgere, som det anser for egnede til at varetage stillingen.

Ansøgerne på denne liste vil blive indkaldt til samtale med Kommissionens formand (6).

Efter disse samtaler træffer Europa-Kommissionen afgørelse om udnævnelsen.

Den udvalgte ansøger skal have opfyldt sine forpligtelser i henhold til lovgivningen om værnepligt, opfylde de vandelskrav, der stilles for at udføre de pågældende opgaver, og være fysisk i stand til at udføre sine opgaver.

Den udvalgte ansøger skal have eller kunne få udstedt et gyldigt sikkerhedsgodkendelsescertifikat fra den nationale sikkerhedsmyndighed. En personelsikkerhedsgodkendelse er en administrativ afgørelse, der træffes, efter at den kompetente nationale sikkerhedsmyndighed i overensstemmelse med national sikkerhedslovgivning har foretaget en sikkerhedsundersøgelse, som bekræfter, at den pågældende person kan sikkerhedsgodkendes til klassificerede oplysninger på et bestemt niveau. (Bemærk at proceduren for at blive sikkerhedsgodkendt kun kan indledes af arbejdsgiveren og ikke af den enkelte ansøger).

Først når den relevante medlemsstat har givet personelsikkerhedsgodkendelse, og først når sikkerhedsgodkendelsesproceduren er afsluttet med den lovpligtige orientering fra Europa-Kommissionens sikkerhedsdirektorat, vil ansøgeren kunne få adgang til EU-klassificerede informationer (EUCI) i klassifikationsgraden CONFIDENTIEL UE/EU CONFIDENTIAL eller højere og kunne deltage i møder, hvor sådanne EUCI drøftes.

Lige muligheder

Kommissionen forfølger i overensstemmelse med artikel 1d i personalevedtægten et strategisk mål om at opnå ligestilling mellem kønnene på alle ledelsesniveauer ved udgangen af sit nuværende mandat og anvender en politik for lige muligheder for at tilskynde til ansøgninger, som kan bidrage til større mangfoldighed, ligestilling mellem kønnene og generel geografisk balance.

Ansættelsesvilkår

Løn- og ansættelsesvilkårene er fastsat i personalevedtægten.

Den ansøger, der udvælges til stillingen, ansættes som tjenestemand i lønklasse AD 14. Vedkommende vil afhængigt af varigheden af sin erhvervserfaring blive indplaceret på trin 1 eller trin 2 i lønklassen.

Der gøres opmærksom på, at alle nyansatte i henhold til personalevedtægten skal gennemgå en ni måneders prøvetid.

Direktøren vil få tjenestested i Bruxelles, hvor Generalsekretariatet er etableret.

Uafhængighed og erklæring om interesser

Inden sin tiltræden skal den udvalgte ansøger afgive en erklæring om, at vedkommende forpligter sig til at optræde uafhængigt og handle i almenhedens interesse og til at oplyse om interesser, som eventuelt kan have betydning for vedkommendes uafhængighed.

Ansøgningsprocedure

Ansøgerne opfordres til, inden de indsender ansøgningen, omhyggeligt at kontrollere, om de opfylder alle udvælgelseskravene (»Ansøgerne skal«), navnlig hvad angår kravene til eksamensbevis og erhvervserfaring på højt niveau samt sprogfærdigheder. Hvis et af kriterierne ikke er opfyldt, udelukkes ansøgeren automatisk fra udvælgelsesproceduren.

Interesserede bedes søge via internettet på nedenstående websted og følge anvisningerne for de forskellige trin i proceduren:

https://ec.europa.eu/dgs/human-resources/seniormanagementvacancies/

Ansøgerne skal have en gyldig e-mailadresse. Den benyttes til at bekræfte ansøgningen og til al kontakt undervejs på de forskellige trin i udvælgelsesproceduren. Enhver ændring af e-mailadressen skal derfor meddeles Europa-Kommissionen.

Ansøgningen er først komplet, når der er uploadet et CV i pdf-format, helst i Europass-CV-formatet (7), og skrevet en begrundelse online (maks. 8 000 skrifttegn). Ansøgerne kan indgive deres CV og begrundelse på hvilket som helst af Den Europæiske Unions officielle sprog.

Når onlineansøgningen er afsluttet, modtager ansøgeren en e-mail, der bekræfter, at ansøgningen er blevet registreret. Hvis ansøgeren ikke modtager en e-mail med bekræftelse af ansøgningen, er ansøgningen ikke blevet registreret!

Bemærk, at det ikke er muligt at følge ansøgningens videre forløb online. Med hensyn til ansøgningens status kontaktes ansøgerne direkte af Europa-Kommissionen.

Hvis der ønskes yderligere oplysninger og/eller der opstår tekniske problemer, kan der sendes en e-mail til: HR-MANAGEMENT-ONLINE@ec.europa.eu

Ansøgningsfrist

Ansøgningsfristen er den 6. december 2021 kl. 12.00 (middag) lokal tid i Bruxelles, hvorefter det ikke længere vil være muligt at søge.

Ansøgere har selv ansvaret for at indsende den elektroniske ansøgning inden fristens udløb. Det anbefales på det kraftigste ikke at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske registrering afbrydes, før den er afsluttet, hvorpå hele processen skal gentages. Når ansøgningsfristen er udløbet, kan der ikke længere indføres oplysninger. Ansøgninger efter fristens udløb kommer ikke i betragtning.

Vigtige oplysninger til ansøgerne

Ansøgerne gøres opmærksom på, at udvælgelsespanelets arbejde er fortroligt. Det er forbudt for ansøgerne og andre, der optræder på deres vegne, at henvende sig direkte eller indirekte til dets medlemmer. Alle spørgsmål skal rettes til det relevante panels sekretariat.

Beskyttelse af personoplysninger

Europa-Kommissionen sikrer, at ansøgernes personoplysninger behandles i overensstemmelse med Europa-Parlamentets og Rådets forordning (EU) 2018/1725 (8). Dette gælder især oplysningernes fortrolighed og sikkerhed.

---

(1)  Erhvervserfaring tages kun i betragtning, hvis der er tale om et faktisk ansættelsesforhold defineret som et reelt lønnet arbejde som ansat (alle kontrakttyper) eller yder af en tjeneste. Erhvervsaktiviteter på deltidsbasis medregnes forholdsmæssigt på basis af den attesterede procentdel af fuldtidsarbejdstimer. Barselsorlov/forældreorlov/adoptionsorlov tages i betragtning, hvis den falder inden for rammerne af en ansættelseskontrakt. Ph.d.-studier sidestilles med erhvervserfaring, selv om de ikke er lønnet, men for en periode på højst tre år, forudsat at ph.d.-studierne afsluttes med et positivt resultat. En given periode kan kun medregnes én gang.

(2)  Ansøgerne skal for alle de år, hvor ledelseserfaringen er opnået, tydeligt anføre følgende i deres CV: 1) lederstillingernes titel og ledelsesfunktion, 2) antallet af underordnede, 3) størrelsen af de forvaltede budgetter, 4) antallet af hierarkisk overordnede og underordnede niveauer og 5) antallet af ligestillede.

(3)  https://eur-lex.europa.eu/legal-content/DA/TXT/?uri=CELEX%3A01958R0001-20130701.

(4)  https://eur-lex.europa.eu/legal-content/DA/TXT/?uri=CELEX%3A01962R0031-20140701.

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (findes kun på engelsk).

(6)  Formanden kan uddelegere samtalen i overensstemmelse med gældende regler.

(7)  Du kan finde oplysninger om, hvordan du opretter dit Europass-CV online på: https://europa.eu/europass/en/create-europass-cv.

(8)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

---